CELEX: 32021D2314
Language: da
Date: 2021-12-14 00:00:00
Title: Kommissionens gennemførelsesafgørelse (EU) 2021/2314 af 14. december 2021 om anmodningen om registrering af forslaget til det europæiske borgerinitiativ »INICIATIVA EVE PARA LA CREACION DEL DERECHO DE DECISION« (EVE-INITIATIV OM ETABLERINGEN AF RETTEN TIL AT BESTEMME) i henhold til Europa-Parlamentets og Rådets forordning (EU) 2019/788 (Kun den spanske udgave er autentisk)

28.12.2021   
               
               
                  DA
               
               
                  Den Europæiske Unions Tidende
               
               
                  L 464/14
               
            
         KOMMISSIONENS GENNEMFØRELSESAFGØRELSE (EU) 2021/2314
         af 14. december 2021
         om anmodningen om registrering af forslaget til det europæiske borgerinitiativ »INICIATIVA EVE PARA LA CREACION DEL DERECHO DE DECISION« (EVE-INITIATIV OM ETABLERINGEN AF RETTEN TIL AT BESTEMME) i henhold til Europa-Parlamentets og Rådets forordning (EU) 2019/788
         (Kun den spanske udgave er autentisk)
         EUROPA-KOMMISSIONEN HAR —
         som henviser til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/788 af 17. april 2019 om det europæiske borgerinitiativ (1), særlig artikel 6, stk. 4, og
         ud fra følgende betragtninger:
         
                     (1)
                  
                  
                     Kommissionen modtog den 9. september 2021 en anmodning om registrering af et forslag til europæisk borgerinitiativ med titlen »INICIATIVA EVE PARA LA CREACION DEL DERECHO DE DECISION« (EVE-INITIATIV OM ETABLERINGEN AF RETTEN TIL AT BESTEMME).
                  
               
                     (2)
                  
                  
                     Efter afgørelse truffet den 5. oktober 2021 underrettede Kommissionen pr. brev (C(2021)7294 final) i overensstemmelse med artikel 6, stk. 4, i forordning (EU) 2019/788 initiativtagergruppen om, at registreringskravene i artikel 6, stk. 3, første afsnit, litra a), d) og e), i nævnte forordning var opfyldt, og at artikel 6, stk. 3, første afsnit, litra b), ikke fandt anvendelse. Dog gjorde Kommissionen også rede for, at initiativet ikke opfyldte kravene i artikel 6, stk. 3, første afsnit, litra c), i forordning (EU) 2019/788. Kommissionen bad derfor initiativtagergruppen om at ændre dens forslag i overensstemmelse med artikel 6, stk. 4, første afsnit, i forordning (EU) 2019/788. Kommissionen henledte initiativtagergruppens opmærksom på, at det i følge forordning (EU) 2019/788 ikke er tilladt, at et borgerinitiativ foreslår en revision af traktaterne. Derudover bad den initiativtagergruppen om at angive, hvilken EU-retsakt den bad Kommissionen om at foreslå, og at præcisere indholdet af denne retsakt.
                  
               
                     (3)
                  
                  
                     Den 19. oktober 2021 sendte initiativtagergruppen et brev til Kommissionens tjenestegrene, hvori den forhørte sig om i) kravet om at fremlægge et forslag, da de argumenterede for, at det er Kommissionens opgave at lave udkast til lovgivningsforslag, og ii) behandlingen af initiativet og muligheden for at mødes med Kommissionens repræsentanter for sammen at vurdere det foreslåede EVE-projekt (der har til formål at bidrage til udformningen af den nye »ret til at bestemme«) og udtænke initiativets indhold (med en fejlagtig henvisning til artikel 15 i forordning (EU) 2019/788, som kun er gældende for gyldige initiativer). I deres svar af 5. november 2021 gentager Kommissionens tjenestegrene, at initiativets formål skal opfylde betingelserne i artikel 6, stk. 3, i forordning (EU) 2019/788.
                  
               
                     (4)
                  
                  
                     Den 17. november 2021 genfremsatte initiativtagergruppen forslaget. Selv om initiativet blev omskrevet, forblev indholdet det samme, til trods for Kommissions opfordring til at tage dens vurdering i afgørelsen af 5. oktober 2021 i betragtning.
                  
               
                     (5)
                  
                  
                     Målene for borgerinitiativet er følgende: »Under hensyntagen til den dokumentation, der er tilknyttet som bilag til dokumentet med titlen »EVE Initiative PROPOSAL« (EVE-initiativ FORSLAG), beder vi Europa-Kommissionen om at lave et udkast til hvilken som helst retsakt eller lovgivning, der måtte være nødvendig for Europa-Kommissionen for at etablere (menneske)retten til at bestemme og overføre denne til offentlige institutioner. Det ville skabe et system med direkte demokrati, hvor borgere kunne træffe beslutninger på en sammenhængende måde om forhold af fælles eller offentlig interesse og derved udøve folkets suverænitet både med og uden repræsentanter. I betragtning af denne anmodnings omfang fremsættes der med initiativet et udkast til forslag, der kan bruges til at etablere retten til at bestemme. Derfor bedes der også om, at de følgende tre muligheder overvejes: 1) EU og dets institutioner kunne selv etablere den ret, som initiativet efterspørger 2) EU kunne skabe en særlig måde, hvorpå man kunne foretage en forudgående gennemgang af forslagets gennemførlighed og efterfølgende sikre, at forslaget udarbejdes af alle relevante kompetente parter inden for EU 3) EU kunne give tilladelse til at udarbejde og offentligt teste forslaget, denne bemyndigelse gælder kun den pågældende part eller kun dette forslag.« Det fremgår endvidere af forslaget, at det overordnede mål er »at frembringe hvilken som helst lov eller handling, der er nødvendig for at gøre emnet til genstand for ECI«, hvilket sandsynligvis henviser til udformningen af indholdet og/eller gennemførelsen af (projektet, der leder til indførelsen af) »retten til selvbestemmelse«.
                  
               
                     (6)
                  
                  
                     Med dette initiativ opfordrer initiativtagergruppen Kommissionen til at stille et forslag om indførelsen af en ny grundlæggende rettighed, der skal etablere et »system med direkte demokrati« på Unionens institutionsniveau, hvor borgere kan træffe beslutninger »på en sammenhængende måde«, »om forhold af fælles eller offentlig interesse« og derved sammen udøve »folkets suverænitet«. Ifølge initiativtagergruppen skal dette opnås enten 1) »af EU selv«, 2) ved at give »bemyndigelse til« udviklingen af målene for og af private repræsentanter for EVE-initiativet og -projektet eller 3) »i forbindelse med EVE-projektet«. Initiativtagergruppen gør det tydeligt, at et sådan forslag indebærer ændringer i traktaterne, men at det er dens opfattelse, at forordning (EU) 2019/788 giver mulighed for, at borgerinitiativer anmoder Kommissionen om at stille et sådan forslag. Under mulighed 2) og 3) foreslår initiativtagergruppen, at Kommissionen »giver bemyndigelse til« et privat projekt (EVE-projekt), som har til formål at bidrage til etableringen af den nye grundlæggende rettighed. De andre mål, der redegøres for i det medfølgende dokument, tjener alle det overordnede mål om at indføre denne nye rettighed.
                  
               
                     (7)
                  
                  
                     I henhold til artikel 11, stk. 4, første afsnit, i TEU og artikel 1 i forordning (EU) 2019/788 er et europæisk borgerinitiativ et initiativ, hvori Kommissionen opfordres til inden for rammerne af sine beføjelser at fremsætte et egnet forslag om spørgsmål, hvor en EU-retsakt efter borgernes opfattelse er nødvendig til gennemførelse af traktaterne, og som støttes af mindst én million berettigede underskrivere, der kommer fra mindst en fjerdedel af alle medlemsstaterne. I henhold til artikel 6, stk. 3, første afsnit, litra c), i forordning (EU) 2019/788 skal Kommissionen ikke registrere et borgerinitiativ, hvis det »åbenbart falder uden for Kommissionens beføjelse til at fremsætte et forslag til EU-retsakt til gennemførelse af traktaterne.«
                  
               
                     (8)
                  
                  
                     I sin dom i sag T-611/19 fastslog Retten, at begrebet retsakt, som defineret i artikel 11 i TEU og artikel 2, punkt 1, og artikel 4, stk. 2, litra b), i Europa-Parlamentet og Rådets forordning (EU) nr. 211/2011 (2), i overensstemmelse med artikel 288 i TEUF henviser til forordninger, direktiver, afgørelser, henstillinger og udtalelser vedtaget af institutionerne. Forordning (EU) nr. 211/2011 er ophævet med virkning fra 1. januar 2020 og erstattet af forordning (EU) 2019/788. Dog er borgerinitiativets rammer og de retlige betingelser for registrering ikke ændret. Ifølge forordning (EU) 2019/788 er det kun muligt at fremsætte initiativer, hvor Kommissionen anmodes om inden for rammerne af sine beføjelser at foreslå afledte retsakter til gennemførelse af traktaterne, og den giver således ikke Kommissionen mulighed for at foreslå ændringer til traktaterne.
                  
               
                     (9)
                  
                  
                     Initiativtagergruppen vedgår selv, at initiativets mål skal opnås gennem ændringer af traktaterne og ikke kan opnås med retsakter som dem, der er omhandlet i artikel 288 i TEUF. For så vidt som det som led i initiativet foreslås at lancere et privat projekt (»EVE-projekt«), hvis mål er at bidrage til den nye »ret til at bestemme«, noterer Kommissionen endvidere, at dette heller ikke vil involvere noget forslag til en sådan retsakt.
                  
               
                     (10)
                  
                  
                     Af disse grunde er det åbenbart, at forslaget til borgerinitiativet med titlen »INICIATIVA EVE PARA LA CREACION DEL DERECHO DE DECISION« (EVE-INITIATIV OM ETABLERINGEN AF RETTEN TIL AT BESTEMME) falder uden for Kommissionens beføjelse til at fremsætte et forslag til EU-retsakt til gennemførelse af traktaterne, jf. artikel 6, stk. 4, tredje afsnit, litra c), i forordning (EU) 2019/788.
                  
               
                     (11)
                  
                  
                     Anmodning om registrering afvises derfor —
                  
               VEDTAGET DENNE AFGØRELSE:
         
            Artikel 1
            Det afslås at registrere forslaget til det europæiske borgerinitiativ »INICIATIVA EVE PARA LA CREACION DEL DERECHO DE DECISION« (EVE-INITIATIV OM ETABLERINGEN AF RETTEN TIL AT BESTEMME).
         
         
            Artikel 2
            Denne afgørelse er rettet til initiativtagergruppen til det europæiske borgerinitiativ »INICIATIVA EVE PARA LA CREACION DEL DERECHO DE DECISION« (EVE-INITIATIV OM ETABLERINGEN AF RETTEN TIL AT BESTEMME), som repræsenteres ved Eberardo Sánchez López og Juan Carlos Escudero González, der fungerer som kontaktpersoner.
         
         
            Udfærdiget i Strasbourg, den 14. december 2021.
            
               
                  På Kommissionens vegne
               
               Věra JOUROVÁ
               
                  Næstformand
               
            
         
         
            (1)  EUT L 130 af 17.5.2019, s. 55.
         
            (2)  Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (EUT L 65 af 11.3.2011, s. 1).